open-index/open-wikipedia-markdown huggingface dataset:
Ohjelmistosuunnittelija

**Ohjelmistosuunnittelija** (myös ohjelmistokehittäjä tai sovelluskehittäjä, vanh. ohjelmoija) on ohjelmistoja suunnitteleva ja kehittävä henkilö. Se on myös ammatillinen tutkinto.

**Ohjelmistoinsinööri** () tarkoittaa usein samaa asiaa. Termin ensimmäinen käyttäjä sanotaan olleen Margaret Hamilton.

Tietotekniikan suunnittelijat toimivat erilaisissa kehitystehtävissä ohjelmistotuotannossa ja tietoliikennepalveluissa. Tehtäviin kuuluvat tyypillisesti suunnittelu, toteutus ja testaus (osana laadunvalvontaa).

Tehtäviin voi kuulua myös kouluttamista ja ylläpitotehtäviä.

## Työpaikat
Tuotantopuolella työllistävät tietotekniikan palveluyritykset, esimerkiksi ohjelmistotalot, tietojenkäsittelypalvelut ja tietoliikenneoperaattorit. Työpaikkoja löytyy myös tietotekniikkaa käyttävistä organisaatioista ja yrityksistä. Kyseeseen tulevat mm. virastojen ja oppilaitosten tietotekniikkaosastot yms. Yksityisellä sektorilla työllistävät mm. pankkien, vakuutusyritysten ja kaupan tietotekniikkaosastot tai vastaavat. 

## Työn vaatimukset
* On tärkeää ymmärtää sekä käyttäjien että asiakkaiden tarpeet.

* Asiat on osattava ilmaista sujuvasti suullisesti ja kirjallisesti. Esiintymistaidoista on hyötyä, sillä kouluttajana toimiminen voi kuulua tehtäviin. Työssä joutuu antamaan myös kirjallisia raportteja.

* Tietotekniikan nopea kehitys edellyttää jatkuvaa opiskelua.

## Katso myös
* Ohjelmointi
* Datanomi
* Tieto- ja viestintäteknologia

## Lähteet

## Aiheesta muualla
* TE-palvelujen ammattinimikkeet ja -kuvaukset
Ultra Games

**Ultra Software Corporation** oli Konamin vuonna 1988 luoma sivuyhtiö, jonka tarkoituksena oli Nintendon tiukkojen pelijulkaisusääntöjen kiertäminen. Yksi säännöistä oli, että kolmannen osapuolen tuottaja ei saisi tehdä enempää kuin viisi peliä vuodessa NES:lle Yhdysvalloissa. Tämä oli hankalaa Konamille, joka oli julkaissut enemmän kuin 10 peliä vuodessa sekä Famicomille että Super Famicomille Japanissa. Niinpä Konami loi Ultra Gamesin pitääkseen vuotuisen pelitarjontansa samalla tasolla.

Ultran ensimmäiset kaksi NES-peliä olivat *[[Teenage Mutant Ninja Turtles (videopeli)|Teenage Mutant Ninja Turtles]]* (perustui tv-sarjaan) ja *[[Metal Gear]]* (versio MSX2:n samannimisestä pelistä). Aluksi Ultra Games keskittyi Konamin jo Japanissa julkaistuihin peleihin, mutta alkoi myöhemmin myös julkaista pelejä muilta valmistajilta. Joitakin Konamin tunnetuimpia pelejä julkaistiin Ultra Gamesin nimen alla, kuten *[[Operation C]]* (Game Boyn jatko-osa Contralle) sekä *[[Snake’s Revenge]]* (puolijatko-osa *Metal Gearille*) ja lukuisia  *Teenage Mutant Ninja Turtles* -pelejä NES:lle sekä Game Boylle.

Super Nintendo Entertainment Systemin Yhdysvaltojen julkaisun jälkeen Nintendo höllensi tiukkoja julkaisusääntöjään. Seurauksena Ultra Games alkoi menettää merkitystään ja Konami lopettikin sen toiminnan vuonna 1992.

Euroopassa Konami perusti Palcom Software Limited -nimisen sisaryrityksen samanlaisiin toimitarkoituksiin. Yrityksen pelitarjonta oli samankaltainen kuin Ultralla, mutta se julkaisi myös pelejä joita ei ollut julkaistu Yhdysvalloissa, kuten *[[Parodius]]* ja *[[Pop n' Twinbee]]*.

## Julkaistut pelit

Ultra Gamesin julkaisemiin peleihin lukeutuvat:

* *Base Wars - Cyber Stadium Series* (NES)
* *Blades of Steel* (Game Boy)
* *[[Defender of the Crown]]* (NES)
* *Gradius* (Game Boy)
* *Gyruss* (NES)
* *Kings of the Beach* (NES)
* *[[Metal Gear]]* (Commodore 64, DOS, NES)
* *Motocross Maniacs* (Game Boy)
* *Nightshade* (NES)
* *QBert* (NES)
* *Sid Meier's Pirates!* (NES)
* *Silent Service* (NES)
* *Skate or Die* (NES)
* *Ski or Die* (NES)
* *[[Snake’s Revenge]]* (NES)
* *Star Trek* (Game Boy)
* *Star Trek: 25th Anniversary* (NES)
* *[[Teenage Mutant Ninja Turtles (videopeli)|Teenage Mutant Ninja Turtles]]* (Amiga, Commodore 64, DOS, NES)
* *Teenage Mutant Ninja Turtles II: The Arcade Game* (NES) 
* *Teenage Mutant Ninja Turtles: Fall of the Foot Clan* (Game Boy)

## Katso myös
*Konami

## Lähteet

## Aiheesta muualla
* ''Ultra Gamesin'' profiili MobyGames-sivustolla.
Empire Interactive

**Empire Interacive** oli brittiläinen videopeliyhtiö. Se julkaisi ja suunnitteli lukuisia pelejä vuodesta 1987 lähtien, jolloin se perustettiin.

Yhtiö osti Rowan Softwaren vuonna 2000.

Toukokuussa 2009 yhtiö meni konkurssiin ja immateriaalioikeudet on myyty eteenpäin.

## Merkittäviä pelejä
* *The International Cricket Captain* -sarja
* *[[Big Mutha Truckers]]*
* *[[Crazy Taxi 3]]*
* *[[FlatOut]]*
* *[[FlatOut 2]]*
* **'

== Xplosiv ==
**Xplosiv''' oli Empire Interactiven vuonna 2000 aloittama julkaisubrändi, joka lähinnä vastasi sekä budjetti ja uudelleenjulkaisuista PC:lle. Xplosiv brändin alla julkaistiin joko Empiren omia pelejä tai kolmannen osapuolen pelejä (esim. Segan PC-versioita Sega Mega Drive ja Sega Saturn -peleistä).

## Lähteet

## Aiheesta muualla
* Profiili MobyGamesissä 
* Yrityksen verkkosivut
Peter Bondra

**Peter Bondra** (s. 7. helmikuuta 1968 Lutsk, Ukrainan SNT, Neuvostoliitto) on slovakialainen entinen jääkiekkoilija.

Bondra syntyi vuonna 1968 slovakialaiselle isälle ja puolalaiselle äidille Lutskissa Ukrainan SNT:ssa, mutta perhe muutti isän alkuperäiselle kotiseudulle Popradiin Tšekkoslovakiaan Peterin ollessa kolmivuotias. Perhe pysyi kuitenkin Neuvostoliiton kansalaisina. Slovakian itsenäistyttyä Bondra sai maan kansalaisuuden ja tuli pian valituksi maan jääkiekkomaajoukkueeseen. Myös Bondran vanhempi veli Juraj on urallaan Slovakiassa ja Ranskassa pelannut ammattilaisjääkiekkoilija ja kaksinkertainen Tšekkoslovakian mestari.

Bondran varasi Washington Capitals vuonna 1990. Ennen varaustaan Bondra oli pelannut neljä kautta HC Košicen joukkueessa Tšekkoslovakiassa. Bondra pelasi ensimmäisen NHL-ottelunsa Pittsburgh Penguinsia vastaan ja samassa ottelussa myös tunnettu Jaromír Jágr aloitti NHL-uransa. 

Bondra on ylittänyt 50 maalin rajan kahdesti, kausina 1995–1996 ja 1997–1998. Bondra on ollut NHL:n runkosarjan paras maalintekijä kahdesti, kaudella 1994–1995 ja 1997–1998, jolloin hän jakoi maalikuninkuuden Teemu Selänteen kanssa. Bondra ei ole kuitenkaan voittanut kertaakaan Maurice 'Rocket' Richard Trophyä, joka annetaan nykyään NHL:n parhaalle maalintekijälle, sillä se luovutettiin ensimmäisen kerran kauden 1998–1999 jälkeen.

Washingtonin taival päättyi kaudella 2003-2004, kun pelaajakaupassa mies siirtyi Ottawa Senatorsiin. Capitalsia Bondra edusti yli 12 kautta. Bondra siirtyi Atlanta Thrashersiin työsulkukauden jälkeen. Atlantassa hän pelasi yhden kauden. Bondra oli pelaamatta kauden 2006–07 alun, mutta teki yksivuotisen sopimuksen Chicago Blackhawksin kanssa joulukuussa.  29. lokakuuta 2007 Bondra ilmoitti lopettavansa pelaajauransa ja aloittavansa Slovakian maajoukkueen general managerina .

Jääkiekon vuoden 2002 MM-kisojen loppuottelussa Bondra teki Slovakian voittomaalin.

## Tilastot
### Seuraura

### Kansainvälinen ura

 

## Katso myös
* Luettelo 500 NHL-maalia tehneistä pelaajista
* Luettelo vähintään viisi maalia yhdessä NHL-ottelussa tehneistä pelaajista

## Lähteet

## Aiheesta muualla
* 
* Peter Bondra jatkoaika.com:issa
* 
*
Aivokuori

**Aivokuori** eli **korteksi** (, ) on aivojen pinnalla oleva harmaan aineen kerros. Sen paksuus vaihtelee eri alueilla 1,5–5 millimetrin välillä. Aivokuoren tiheys pienenee vanhetessa. Siinä on lisäksi yksilöllisiä eroja. Harmaassa aineessa sijaitsevat hermosolujen soomaosat eli soluruumiit. Ihmisen aivokuori on poimuttunut siten, että puolet siitä sijaitsee uurteissa eli fissuuroissa. Aivokuori jakaantuu eri alueisiin sen hienorakenteen eli histologian mukaisesti sekä sen mukaan, mitä toimintoja mikin osa korteksista tekee. Useimmilla alueilla aivokuori jakaantuu kuudeksi kerrokseksi.

Histologian mukaan aivokuori voidaan jakaa otsalohkoon, päälakilohkoon, ohimolohkoon ja takaraivolohkoon. Näissä puolestaan voidaan erottaa primaarisista aivokuorialueista muun muassa motorinen aivokuori, somatosensorinen aivokuori, kuuloalue, sensorinen ja motorinen puhealue sekä näköalue. Primaaristen aivokuorialueiden lisäksi aivokuoressa on sekundaarisia aivokuorialueita, jotka toimivat aivokuoreen tulevan informaation yhdistämisessä ja tulkitsemisessa.

Aivokuvantamismenetelmistä EEG (aivosähkökäyrä) ja erityisesti MEG (aivomagneettikäyrä) sopivat aivokuorella tapahtuvan sähköisen toiminnan mittaukseen. Intrakraniaalisia mittauksia voidaan toisinaan tehdä esimerkiksi aivoleikkausoperaatioiden yhteydessä.

## Lähteet

## Aiheesta muualla
Lee Hsien Loong

**Lee Hsien Loong** (, s. 10. helmikuuta 1952) on singaporelainen poliitikko. Hänet valittiin 12. elokuuta 2004 lähtien pääministeriksi, ja hän jatkoi tehtävässä 15. toukokuuta 2024 saakka. Hän on ollut Kansan toimintapuolueen (*People's Action Party*, PAP) pääsihteeri joulukuusta 2004 lähtien. Lee on maan ensimmäisen itsenäistymisen jälkeisen pääministerin Lee Kuan Yew’n vanhin poika ja toimi varapääministerinä ja valtiovarainministerinä edellisen pääministerin Goh Chok Tongin hallituksessa.

Pääministerikautensa päättymisen jälkeen Leestä tuli vanhempi ministeri Lawrence Wongin hallitukseen.

## Elämäkerta
Lee Hsien Loong on opiskellut matematiikkaa ja tietotekniikkaa Trinity Collegessa Cambridgessa, mistä hän valmistui 1974 parhain arvosanoin ja sai julkishallinnon MPA-tutkinnon Harvardin yliopiston Kennedy School of Governmentista 1980. Lee liittyi Singaporen armeijaan 1971, opiskeli Yhdysvalloissa Fort Leavenworthissa ja jäi palveluksesta prikaatikenraalina 1984, samana vuonna kun hänet valittiin parlamenttiin 32-vuotiaana.

Lee jäi leskeksi 1982 kun hänen vaimonsa, tohtori Wong Ming Yang kuoli pian synnytyksen jälkeen sydänkohtaukseen. Hän meni uusiin naimisiin 1985 Ho Chingin kanssa, joka on ollut vuodesta 2004 Singaporen valtion sijoitusyhtiön Temasek Holdingsin toimitusjohtaja. Heillä on tytär ja kolme poikaa ja Leellä edellisestä avioliitostaan tytär ja poika.

Lee nimitettiin varapääministeriksi marraskuussa 1990, kun Goh Chok Tongista tuli pääministeri, samaan aikaan hän toimi myös kauppa- ja teollisuusministerinä. Lee nimitettiin Singaporen keskuspankin johtokunnan puhemieheksi 1998 ja valtiovarainministeriksi 2001.

Goh Chok Tong luopui pääministerin asemasta 12. elokuuta 2004 ja siirtyi Lee Kuan Yew’n tilalle vanhemmaksi ministeriksi ja keskuspankin johtokunnan puhemieheksi. Lee Hsien Loong nimitettiin pääministeriksi ja joulukuussa puolueen pääsihteeriksi. Ensimmäisissä vaaleissa Leen johdolla 6. toukokuuta 2006 PAP sai 82 paikkaa 84:stä, saman kuin vuonna 2001.

## Lähteet

## Aiheesta muualla

* Profiili Singaporen hallituksen sivuilla
* BBC News – Profile: Lee Hsien Loong
Panssarisodankäynti

**Panssarisodankäynti** tarkoittaa panssarivaunujen käyttöä keskeisenä osana sodankäyntiä. Ensimmäisen kerran panssarivaunuja käytettiin ensimmäisessä maailmansodassa, ja toisessa maailmansodassa panssarisodankäynti oli ratkaisevan tärkeä osa saksalaisten salamasotaa. Nykyaikaisen sodankäynnin aikana panssarivaunun merkitys on vähentynyt panssarintorjunta-aseiden ja ilmavoimien kehityksen myötä.

## Panssarivaunuprikaatit
Neuvostoliitossa perustettiin 1930-luvulla ensimmäiset panssarivaunuprikaatit, jotka pystyivät itsenäisiin sotatoimiin. Prikaati koostui neljästä panssaripataljoonasta, joissa oli kussakin neljä panssarivaunukomppaniaa. Komppanian vahvuus oli 8 vaunua, pataljoonan 32 ja prikaatin 128 vaunua. Hyökkäyksessä panssaripataljoonan kaistaksi määriteltiin 300–1&nbsp;000 metriä, kun jalkaväkipataljoonan kaistan leveys oli 1&nbsp;500–2&nbsp;500 metriä. 

Panssarivaunut varustettiin sekä lähitoimintavaunuiksi, jotka tukivat jalkaväkeä, että kaukotoimintavaunuiksi, jotka etenivät läpimurron jälkeen vihollisen selustaan. Kaukotoimintavaunujen tuli olla nopeita ja raskaasti aseistettuja, ja niiden tuli kyetä etenemään esteiden yli. Lähitaisteluvaunut saattoivat olla hitaampia ja kevyemmin aseistettuja.

## Korkodinovin oppikirja
Leningradin jalkaväkikoulussa opetettiin kurssilaisia P. D. Korkodinovin teoksen *Nykyaikaisten* *armeijain mekanisoiminen ja motorisoiminen* (1934) perusteella. Kirja käsitteli panssarijoukkojen toimintaa hyökkäys-, puolustus- ja viivytystaistelussa. Korkodinovin mukaan hyökkäystaistelussa tuli yhtä jalkaväkidivisioonaa kohti keskittää panssarijoukkoja 3–5 pataljoonaa eli 150–250 panssarivaunua, joita tuli käyttää kolmessa portaassa: 1. jalkaväkeä välittömästi auttavat (NPP), 2. jalkaväkeä kauempaa auttavat (DPP) ja 3. pitemmällä säteellä toimivat (DD). Näiden portaiden johdonmukainen liikkuminen hyökkäyksessä jäi riippumaan olosuhteista, mutta pääsääntö oli, että DD-tankit menevät ensimmäisinä hyökkäykseen, sitten DPP-tankit ja viimeisinä NPP-tankit. NPP-tankkien oli tarkoitus saavuttaa vihollisen asemien etulinjat jalkaväen valmistautuessa hyökkäykseen. Tällöin hyökkäys saisi aikaan samalla kertaa tapahtuvan iskun vihollisen rintamaan koko sen syvyydeltä. 

## Katso myös
* Panssarijoukot

## Lähteet
* Salomaa, Markku: *Punaupseerien nousu ja tuho.* S. 194, 197–198. Otava, 2018. 

## Aiheesta muualla
Ryō Ishibashi

**Ryō Ishibashi** ( *Ishibashi Ryō*, syntynyt 20. heinäkuuta 1956, Fukuoka, Japani) on japanilainen näyttelijä. Hänet tunnetaan rooleistaan kauhuelokuvissa *[[Jisatsu Saakuru]] (Suicide Club)* ja *[[Audition]]*. Länsimaissa hänet tunnetaan myös etsivä Nagakawan roolistaan elokuvissa *[[Kauna]]* ja *[[Kauna 2]]*.

Ishibashi aloitti uransa perustamalla oman yhtyeen nimeltä ARB (Alexander Ragtime Band) vuonna 1977. Yhtye teki debyyttinsä vuonna 1978. Sen jälkeen he tekivät yli kymmenen albumia, kunnes yhtye hajosi vuonna 1990. Ishibashi palasi musiikin pariin ja muodosti ARB:n uudelleen albumilla *Real Life* vuonna 1998.

Vuonna 1986 Ishibashi esiintyi ensimmäisen kerran elokuvassa *A-Hômansu*, jossa ARB:n 13:tta singleä *After 45* käytettiin tunnuskappaleena. Ishibashi on keskittynyt näyttelemiseen ja on esiintynyt useissa sekä japanilaisissa että muunmaalaisissa elokuvissa tullen kansainvälisesti tunnetuksi.

Ishibashi on ollut naimisissa näyttelijä Mieko Haradan kanssa vuodesta 1987 lähtien, ja heillä on kolme lasta.

## Valikoitu filmografia
* *American Yakuza* (1993)
* *Blue Tiger* (1994)
* *Back to Back* (1996)
* *[[Audition]]* (1999)
* *Brother* (2000)
* *[[Suicide Club]] (Jisatsu saakuru)* (2002)
* *[[Moon Child]]* (2003)
* *[[Kauna]]* (2004)
* *[[Kauna 2]]* (2006)
* *[[Rogue Assassin]]* (2007)

## Aiheesta muualla
*
Guilhermina Suggia

**Guilhermina Augusta Xavier de Medin Suggia** (27. kesäkuuta 1885 Porto – 30. heinäkuuta 1950 Porto) oli portugalilainen sellisti. Hän aloitti musiikinopintonsa Portugalissa viisivuotiaana ja valmistui 18-vuotiaana Leipzigin konservatoriosta. Vuosina 1907–1913 hän asui Pariisissa.

Suggia aloitti vuonna 1914 aktiivisen esiintymisensä Lontoossa ja Portugalissa. Viimeisen konserttinsa Isossa-Britanniassa hän piti vuonna 1949.
Maistraatti

**Maistraatit** olivat valtion paikallisia hallintoviranomaisia ja myös nimi virastolle, jossa paikallista hallintoa toimitettiin. Vuoden 2019 loppuun saakka Suomessa oli yhdeksän maistraattia, joilla oli yhteensä 36 eri paikkakunnilla toimivaa yksikköä, mutta 1.&nbsp;tammikuuta 2020 maistraatit ja Väestörekisterikeskus yhdistyivät Digi- ja väestötietovirastoksi. Ahvenanmaalla maistraatin virkaa hoitaa valtionvirasto.

Suomen maistraatit vastasivat alueensa sekalaisista hallintotehtävistä, kuten väestötietojärjestelmästä ja muista rekistereistä. Maistraateissa voitiin myös siviilivihkiä avioliittoon tai rekisteröityyn parisuhteeseen.

## Suomen maistraattien historiaa

Vuoteen 1978 asti maistraatit olivat niin sanottujen vanhojen kaupunkien virastoja, jotka ratkaisivat muun muassa lupa-asioita rakentamisen alalla. Maistraateilla oli toimivaltaa myös niin sanotuissa järjestysasioissa. Maistraatti toimi myös ulosotonhaltijana ja suoritti kiinteistöjen pakkohuutokaupat alueellaan sekä toimi muutoksenhakuelimenä kaupunginvoutien ratkaisuihin. Viraston päällikköä kutsuttiin kunnallispormestariksi. Maistraatin raadin jäsen oli oikeusneuvosmies.

Vuoden 1978 valtiollistamisen jälkeen vanhanmalliset maistraatit oikeushallintoviranomaisina lakkautettiin vuonna 1993, ja perinteikäs nimi annettiin vuonna 1996 ennen rekisteritoimistoiksi kutsutulle valtion paikallishallintoviranomaiselle.

Vuonna 2020 maistraateista tuli Digi- ja väestötietoviraston palvelupaikkoja.

### Suomessa toimineet maistraatit

Ennen lakkauttamistaan vuoden 2019 lopussa Suomessa toimivat Ahvenanmaan valtionviraston lisäksi seuraavat maistraatit ja niiden yksiköt:

* Hämeen maistraatti:
** Hämeenlinnan yksikkö
** Lahden yksikkö
* Kaakkois-Suomen maistraatti:
** Kotkan yksikkö
** Kouvolan yksikkö
** Lappeenrannan yksikkö
* Uudenmaan maistraatti:
** Espoon yksikkö
** Helsingin yksikkö
** Hyvinkään yksikkö
** Porvoon yksikkö
** Raaseporin yksikkö (Tammisaaren taajamassa)
* Itä-Suomen maistraatti:
** Joensuun yksikkö
** Iisalmen yksikkö
** Kuopion yksikkö
** Mikkelin yksikkö
** Savonlinnan yksikkö
** Varkauden yksikkö
* Lapin maistraatti:
** Kemijärven yksikkö
** Kemin yksikkö
** Kittilän yksikkö
** Rovaniemen yksikkö
* Länsi-Suomen maistraatti:
** Kokkolan yksikkö
** Pietarsaaren yksikkö
** Seinäjoen yksikkö
** Vaasan yksikkö
* Sisä-Suomen maistraatti:
** Jyväskylän yksikkö
** Mänttä-Vilppulan yksikkö (Mäntän keskustassa)
** Tampereen yksikkö
* Pohjois-Suomen maistraatti:
** Kajaanin yksikkö
** Oulun yksikkö
** Raahen yksikkö
** Ylivieskan yksikkö
* Lounais-Suomen maistraatti:
** Porin yksikkö
** Rauman yksikkö
** Salon yksikkö
** Paraisten yksikkö
** Turun yksikkö.

## Lähteet
Stuart Little 2

**Stuart Little 2** on vuonna 2002 ensi-iltansa saanut lastenelokuva, joka on jatkoa elokuvalle *[[Stuart Little – pieni suuri hiiri]]*. Elokuvan on ohjannut Rob Minkoff. Vuonna 2006 ilmestyi elokuvasarjan kolmas osa *[[Stuart Little 3]]*.

## Juoni
Elokuvassa Stuart saa todellisen ystävän, pienen Margalo-linnun. Pian kuitenkin Stuartin äidin sormus ja Margalo katoavat.

## Näyttelijät

## Aiheesta muualla
*Sony Pictures -yhtiön kotisivu elokuvalle
L’Anse aux Meadows

**L’Anse aux Meadows** (, ”Meduusalahti”) on Kanadassa sijaitseva alue, josta on löydetty viikinkien asuinpaikka.

L’Anse aux Meadows sijaitsee Newfoundlandin saaren pohjoiskärjessä, Newfoundland ja Labradorin provinssissa. Norjalainen tutkimusmatkailija Helge Ingstad löysi viikinkikylän jäännökset arkeologivaimonsa Anne Stine Ingstadin kanssa vuonna 1960. Alue on Unescon maailmanperintöluettelossa, johon se valittiin vuonna 1978.

L’Anse aux Meadows on ainoa aidoksi todistettu viikinkien asutus Pohjois-Amerikan mantereella. Alueella tehtiin useiden vuosien ajan arkeologisia kaivauksia, joissa löydettiin asumuksia, työkaluja ja käyttöesineitä, jotka varmistavat asutuksen olevan viikinkien ajalta. Asutus on ajalta noin 500 vuotta ennen Kristoffer Kolumbusta ja sisältää ensimmäiset eurooppalaiset rakennelmat Pohjois-Amerikassa. L’Anse aux Meadowsin uskotaan olevan tutkimusmatkailija Leif Erikinpojan tarunomainen Vinland noin vuodelta 1000. Historioitsijat eivät kuitenkaan ole asiasta yksimielisiä.

Newfoundlandin ilmasto oli asutuksen pystyttämisen aikoihin huomattavasti lämpimämpi kuin nykyään. Saagoissa kerrotaan, että Leif lähti tutkimusmatkalle Grönlannista etsimään maata, josta Bjarni Herjólfsson oli kertonut hänelle. Hän löysi maan, jossa oli paljon viinirypäleitä ja lohia ja jossa ei ollut talvella pakkasta. Leif palasi uudelleen tuodakseen puuta Grönlantiin, jossa ei kasvanut paljon puita.

L’Anse aux Meadowsin asutus koostui ainakin kahdeksasta rakennuksesta, joihin kuului sepänpaja ja lautatarha, joka ylläpiti laivanveistämöä. Saaga kuvailee Thorfinn Karlsefnin johtamaa 135 miehen ja 15 naisen asutusyritystä, jossa käytettiin tukiasemana Leifin leiriä. Neulonta- ja kudontavälineet osoittavat, että alueella todella oli naisia.

Asutusta käytettiin vain kaksi tai kolme vuotta. Kirjallisten lähteiden ja arkeologisten kaivausten perusteella on arveltu, että asutus hylättiin, koska skandinaavien välit alkuperäisasukkaisiin olivat huonot. Syiksi on ehdotettu myös ryhmän keskinäistä riitaa naisista ja yllättäviä sääolosuhteita.

## Katso myös
*Mainen raha

## Kuvia

Kuva:Authentic Viking recreation.jpg
Kuva:Carlb-ansemeadows-vinland-01.jpg
Kuva:Carlb-ansemeadows-vinland-03.jpg
Kuva:Viking landing.jpg|Näytelmäesitys viikinkien rantautumisesta
Kuva:Carlb-ansemeadows-vinland-02.jpg|Rekonstruoitu viikinkiasumus


## Lähteet

## Aiheesta muualla

* L'Anse aux Meadows UNESCOn sivuilla 
* L'Anse aux Meadows Parks Canadan sivuilla
Aijala

**Aijala** on kylä Kiskossa Salon kaupungissa Varsinais-Suomessa. Kylässä toimi Aijalan–Kaukurin kyläyhdistys ry, ja kylä oli yhdessä naapurikylänsä Kaukurin kanssa Varsinais-Suomen vuoden kylä vuonna 2003.

Aijala on vanha kaivoskylä, jossa oli useita malmilouhoksia. Lyijyä louhittiin Hopeamäessä vuosina 1677–1916 ja Aurumsissa 1684–1957, rautaa vuosina 1688–1831. Kuparia louhittiin Aijalan kaivoksessa vuosina 1948–1961.  Oman malmin ehdyttyä Aijala toimi 1950–70-luvuilla läheisestä Metsämontun louhoksesta tuotetun malmin jalostuspaikkana.

## Lähteet
Cajamarca

**Cajamarca** on Cajamarcan alueen pääkaupunki Perun pohjoisella ylänköalueella. Vuoden 2017 väestönlaskennassa kaupungissa oli 201&nbsp;329 asukasta. Kaupungin asukasluku on kasvanut nopeasti, sillä vuoden 2007 väestönlaskennassa asukasluku oli noin 160&nbsp;000. Kaupunki sijaitsee noin 2&nbsp;750 metriä merenpinnan yläpuolella. Päiväntasaajan läheisyydestä johtuen Cajamarcan ilmasto on lämmin ja sen maaperä on hedelmällinen. Tämän vuoksi alue tunnetaan juustoista ja muista maitotaloustuotteistaan.

Inkavaltion olemassaolo päättyi Cajamarcassa vuonna 1532 käytyyn Cajamarcan taisteluun, jossa Pizarron joukot vangitsivat keisari Atahualpan. Myöhemmin keisari teloitettiin.

Cajamarca tunnetaan suurista karnevaaleistaan, jotka pidetään helmikuun alussa. Yksi tunnetuista nähtävyyksistä on myös Los Baños de Inca, kuumavesilähteiden ympärille perustettu kylpylä.

Kaupunki sijaitsee noin neljän tunnin automatkan päässä Perun rannikolta ja noin kuuden tunnin matkan päässä rannikon Trujillon ja Chichlayon kaupungeista.

## Katso myös
* Cajamarcan kulttuuri

## Lähteet

## Aiheesta muualla
Pendulum (albumi)

**Pendulum** on joulukuussa 1970 julkaistu Creedence Clearwater Revival -yhtyeen kuudes albumi. Se on sovituksiltaan monipuolisin CCR:n albumeista, sillä kriitikoiden väheksyntään kyllästynyt yhtye halusi tehdä kunnianhimoisemman levyn. *Pendulumilla* käytetään aikaisempia albumeja enemmän puhallin- ja kosketinsoittimia, ja kappaleessa ”Sailor's Lament” on mukana myös naispuolinen taustakuoro. Myös John Fogertyn sanoitukset olivat aiempaa vakavampia.

Albumi on yhtyeen ainoa, joka ei sisällä lainakappaleita. Kappaleista tunnetuimpia ovat erityisesti singlet ”Have You Ever Seen the Rain?” ja ”Hey Tonight” sekä lisäksi ”Pagan Baby” ja ”Molina”. Levy sisältää myös yhtyeen ainoan avantgarde-kokeilun, ”Rude Awakening #2”.
Vuonna 2008 ilmestyneellä 40th Anniversary Edition -painoksella on alkuperäisen materiaalin lisäksi kolme bonuskappaletta.

*Pendulum* ei ollut aivan yhtä suuri menestys kuin edellisalbumi *[[Cosmo's Factory]]*, vaikkakin se nousi listaykköseksi ainakin Australiassa, Ranskassa, Suomessa ja Norjassa sekä top 10:een muun muassa Yhdysvalloissa ja Britanniassa. Suomessa albumi oli myyntitilaston kärjessä vuoden 1971 tammikuussa sekä saman vuoden maaliskuusta toukokuuhun; helmikuussa 1971 sen edelle kiilasi Irwin Goodmanin albumi *[[St. Pauli ja Reeperbahn]]*. 

Rytmikitaristi Tom Fogerty jätti yhtyeen pian albumin ilmestymisen jälkeen ja CCR jatkoi triona.

## Kappaleet
*Kaikki kappaleet kirjoittanut John Fogerty.

**A-puoli**
#
#
#
#
#
**B-puoli**
#
#
#
#
#

### 40th Anniversary Edition -painoksen bonuskappaleet (2008)
# 
# 
# 

## Singlet
* ”Hey Tonight” / ”Have You Ever Seen the Rain?” (julkaistu tammikuussa 1971)

## Kokoonpano
*John Fogerty &ndash; kitara, koskettimet, laulu
*Tom Fogerty &ndash; rytmikitara, laulu
*Stu Cook &ndash; bassokitara, kalimba
*Doug Clifford &ndash; rummut

## Painoksia
Lähde:

## Lähteet
Goh Chok Tong

**Goh Chok Tong** (; s. 20. toukokuuta 1941) oli Singaporen pääministeri marraskuusta 1990 elokuuhun 2004. Hän on 12. elokuuta 2004 toukokuuhun 2011 vanhempi ministeri  ja sen jälkeen Singaporen keskuspankin johtokunnan puheenjohtaja.

Goh Chok Tong on koulutukseltaan taloustieteilijä, hänet valittiin parlamenttiin ensi kertaa 35-vuotiaana 1976 Kansan toimintapuolueen (People's Action Party; PAP) riveistä, joka on hallinnut maata vuodesta 1959 lähtien, ja hän sai seuraavana vuonna ensimmäisen ministerinasemansa. Vuonna 1981 hänet nimitettiin kauppa- ja teollisuusministeriksi ja 1985 varapääministeriksi. Vuonna 1990 hän seurasi Lee Kuan Yewia pääministerinä ja 1992 hän sai puolueen pääsihteerin aseman.

Goh johti puolueensa kolmiin vaaleihin 1991, 1997 ja 2001, jossa se sai 61%, 65% ja 75% äänistä ja 82/83 paikkaa. Presidentiksi valittiin ensimmäisessä suorassa kansanvaalissa 1993 Ong Teng Cheong ja vuonna 1999 ainoana ehdokkaana Sellapan Ramanathan.

Goh Chok Tong ilmoitti elokuussa 2003 eroavansa kun talous olisi selvinnut vuoden 2003 SARS-epidemiasta ja 12. elokuuta 2004 hän luovutti pääministerin viran Lee Hsien Loongille ja asettui vanhemmaksi ministeriksi Lee Kuan Yewin tilalle, luovutti joulukuussa myös puolueen pääsihteerin aseman nuoremmalle Leelle ja sai 20. elokuuta 2004 keskuspankin johtokunnan puheenjohtajan aseman.

Goh on julkaissut useita kirjoja hallinnon alalta.

## Lähteet

## Aiheesta muualla
Shawn Christian

**Shawn Christian** (s. 16. joulukuuta 1965, Grand Rapids, Michigan) on yhdysvaltalainen televisio- ja elokuvanäyttelijä. Valmistuttuaan yliopistosta 1989 hän muutti Chicagoon, jossa aloitti näyttelijäuraansa.

Vuonna 1994 Christian näytteli sarjassa *[[As the World Turns]]*. Sen jälkeen hän muutti Los Angelesiin ja rupesi työskentelemään Hollywoodissa.

Vuonna 2004 Christian osallistui draamasarjan *[[Summerland]]* kuvauksiin. *Summerlandissa* hän näyttelee Johnny Duranttia.

Christian on naimisissa Deborah Quinnin kanssa. Heillä on yksi yhteinen lapsi, heinäkuussa 2000 syntynyt poika Kameron. Christian on myös isäpuoli Quinnin tyttärelle Taylor Colelle, joka näyttelee myös *Summerland*-sarjassa. 

## Aiheesta muualla
*TV.com sivusto Shawn Christianista 
*
Työhuone

**Työhuone** on työskentelyyn tarkoitettu huonetila, joka voi olla työpaikan muiden tilojen yhteydessä, yksittäinen tai myös kodin yhteydessä. Työhuone voi olla hyvin erityyppisessä käytössä työn luonteesta riippuen. Taiteilijan työhuonetta kutsutaan usein *[[ateljee]]ksi* ja esimerkiksi puusepän työhuonetta *verstaaksi*.

Toimistotyön tekemiseen tarkoitetun työhuoneen sisustukseen voi kuulua esimerkiksi seuraavanlaisia välineitä ja huonekaluja:
* faksi
* tietokone
* puhelin
* työpöytä
* tulostin
* toimistotuoli
* paperisilppuri
* kuvanlukija
* hyllykkö kirjojen, kansioiden ynnä muun säilyttämiseen
* seurusteluryhmä vieraita varten, esimerkiksi pieni pöytä ja pari tuolia.

## Vakituinen työtila

Vakituiseen työhön käytettävälle työhuoneelle asetetaan määräyksiä *maankäyttö- ja rakennusasetuksessa* ja *työturvallisuuslaissa*.

Työhuoneen ei tarvitse täyttää Suomen Rakentamismääräyskokoelmassa asuinhuoneelle asetettuja vaatimuksia kuin soveltuvin osin. Työhuoneen on kuitenkin oltava tarkoituksenmukainen ja turvallinen. Luonnonvalon saanti voidaan järjestää myös välillisesti, toisen tilan kautta. Työhuone voi asemakaavan salliessa sijaita myös maanpinnan alapuolella.

## Lähteet
* Maankäyttö- ja rakennusasetus, 52 § Työtilat
* Työturvallisuuslaki
Movladi Udugov

**Movladi Udugov** on Itškerian tšetšeenitasavallan entinen tiedotusministeri Džohar Dudajevin hallituksessa, nykyisin ”Kaukasian emiraatin tiedotus- ja analyysipalvelun johtaja”.
Häntä epäillään Venäjällä aseellisen kansannousun kieltävän rikoslain 279. pykälän rikkomisesta. Häntä epäillään yhdeksi elo–syyskuussa 1999 tapahtuneen Dagestanin kansannousun pääjärjestäjistä.

Maaliskuussa 1999 Udugov perusti Groznyissä verkkotiedotuspalvelu Kavkaz Centerin, jota Venäjä on yrittänyt saada pois liettualaisilta, latvialaisilta, suomalaisilta ja ruotsalaisilta tietokonepalvelimilta. Poliittisesti Venäjä pitää häntä yhtenä Tšetšenian itsenäisyyden pääideologeista ja hän tuli kuuluisaksi 1994–1996 sodan aikana. Venäjän myöhempi sisäministeri Anatoli Kulikov arvioi Udugovin aikaansaannoksen yhtä suuriksi kuin kaikkien Moskovan propagandistien yhteensä. Toista Tšetšenian sotaa varten Venäjän liittovaltio perusti Rosinformcenterin ensimmäisen sodan tiedotuskokemuksia hyödyntäen.

Udugov kuuluu islamistien radikaalisiipeen ja Kaukasian emiraatin tukijoihin. Hän on sensuroinut Kavkaz Centerista Itškerian presidentti Doku Umarovin maltillisempia lausuntoja, joissa viitattiin Tšetšenian kansalliseen vapaustaisteluun. Kavkaz Centerillä on syytetty Länsi-Euroopassa toimivia Itškerian hallituksen jäseniä osallisuudesta Aslan Mashadovin ja Abdul-Halim Sadulajevin kuolemiin.
Itškerian hallituksen šaria-komitea puolestaan on halunnut syyttää Udugovia hänen osallisuudestaan vuoden 1999 hyökkäykseen Dagenstaniin.

## Lähteet
Richard Fortus

**Richard Fortus** (s. 17. marraskuuta 1966 Saint Louisissa) on yhdysvaltalainen kitaristi. Fortus on soittanut Guns N' Rosesin lisäksi yhtyeissä Love Spit Love, Psychedelic Furs, Ben Folds Five ja Gravity Kills. 'N Syncissä hän soitti ainoastaan levyllä. Fortus soittaa Guns N' Rosesissa soolo- ja rytmikitaraa. Hän liittyi yhtyeeseen vuonna 2002 ja on edelleen mukana.

## Discography

**The Eyes/Pale Divine** kanssa
**Freedom in a Cage* (1990)
**Straight to Goodbye* (1991)

**[[Love Spit Love]]** kanssa
**[[Love Spit Love (albumi)|Love Spit Love]]* (1994)
**[[Trysome Eatone]]* (1997)

**[[Tommy Stinson]]** kanssa
**[[Village Gorilla Head]]* (2004)
**One Man Mutiny* (2011)

**[[BT (muusikko)|BT]]** kanssa
**[[Movement in Still Life]]* (1999)
**[[Emotional Technology]]* (2003)

**Loup Garou:** kanssa
**Ten Wines from Job's Vineyard* (1996)

**[[Guns N' Roses]]:** kanssa
**[[Chinese Democracy]]* (2008)
**[[Appetite for Democracy 3D]]* (2014)
*"Absurd" (2021)
* "Hard Skool" (2021)
**Hard Skool EP* (2022)
*"Perhaps" / "The General" (2023)

**[[Michael Monroe]]:** kanssa
**[[Sensory Overdrive]]* (2011)

**[[The Dead Daisies]]:** kanssa
**[[The Dead Daisies (albumi)|The Dead Daisies]]* (2013)
**[[Revolución]]* (2015)

**The Compulsions:** kanssa
**Dirty Fun* (2015)

**[[The Psychedelic Furs]]:** kanssa
**Beautiful Chaos: Greatest Hits Live* (2001)
**Made of Rain* (2020)

**[[Thin Lizzy]]:** kanssa
**High Voltage Recorded Live: July 23rd 2011* (2011)

**The Feckers:** kanssa
**Courage Of Conviction Part II: Live And Learn* (2025)
**Courage Of Conviction Part III: In The Face Of Adversity* (2027)
Toimittajat ilman rajoja

**Toimittajat ilman rajoja** (, , ) on Pariisissa päämajaansa pitävä, vuonna 1985 perustettu kansainvälinen järjestö, joka tutkii ja pyrkii laajentamaan lehdistönvapautta. Järjestö on kooltaan pieni, eikä siinä ole julkisuudessa näkyviä jäseniä, mutta se on silti saanut osakseen kansainvälistä arvostusta. Esimerkiksi Euroopan parlamentti on palkinnut järjestön työn sananvapauden hyväksi Saharov-palkinnolla (2005).

Järjestö julkaisee vuosittain listaa maailman valtioista lehdistönvapauden mukaan. Vuonna 2024 Suomi oli listalla viides lehdistönvapausindeksissä.

Järjestö saa merkittävän osan varoistaan länsimailta, mistä syystä sitä on syytetty puolueellisuudesta. Varoista 11 prosenttia tulee Ranskalta, 15 prosenttia Euroopan komissiolta ja 1,3 prosenttia *Center for Free Cuba* -nimiseltä järjestöltä. Osa varoista on peräisin Yhdysvaltain kongressin rahoittamalta *National Endowment for Democracy* -järjestöltä.

Suomeen perustettiin järjestön alaosasto keväällä 2013. Järjestö järjestää seminaareja ja keskustelutilaisuuksia toimittajia ja sananvapautta koskevista aiheista.

Järjestön Suomen-osaston puheenjohtaja Ilkka Nousiainen erosi joulukuussa 2017, sen jälkeen kun ilmeni, että hänellä ja järjestön hallituksella on erilainen näkemys Viestikoekeskusta koskevasta *[[Helsingin Sanomat|Helsingin Sanomien]]* jutusta. Nousiainen piti juttua ylilyöntinä, mutta järjestön hallitus katsoi, että sen tehtävä on puolustaa sananvapautta ja se tukee jutun tehneitä toimittaja.

Järjestön Suomen osaston uudeksi puheenjohtajaksi valittiin helmikuussa 2024 Kaius Niemi.

## Katso myös
* Internet-sensuuri

## Lähteet

## Aiheesta muualla

* www.rsf.org Toimittajat ilman rajoja -järjestön kotisivu
* Toimittajat ilman rajoja -järjestön Suomen osaston kotisivu
Svante Korkiakoski

**Svante August Korkiakoski** (s. 27. maaliskuuta 1939 Kauhava) on suomalainen näyttelijä. Hän on esiintynyt eri elokuvissa 1960-luvulta 2000-luvulle ja televisiossa 1980-luvulta 2000-luvulle. Televisiossa hän on esiintynyt muun muassa sarjassa *[[Kivi ja Kilpi]]* ja lisäksi muun muassa saippuasarjoissa *[[Vihreän kullan maa]]* vuonna 1987 ja *[[Salatut elämät]]* vuosina 1999, 2000 ja 2001. Svante Korkiakoski on näyttelijä Miika Korkiakosken isä. Hän on toiminut myös Riihimäen Teatterin johtajana vuosina 1987–1999.

## Filmografia

### Televisiosarjat

### Elokuvat

## Lähteet
Niina Backman

**Niina Johanna Kristiina Backman** (o.s. **Herala**, s. 10. kesäkuuta 1983 Vantaa) on suomalainen malli ja juontaja. Mallin töitä Backman on tehnyt vuodesta 1999 sekä Suomessa että ulkomailla. Keväästä 2005 kevääseen 2009 hän oli yksi MTV3-kanavalla esitetyn viihdeohjelma *[[Huuma]]n* juontajista. Juontajan roolin lisäksi Backman toimi myös *Huuman* taustatoimittajana Broadcastersilla. Backman on juontanut ''Idolsia'' Heikki Paasosen kanssa. Elokuussa 2012 hän alkoi juontaa yhdessä miehensä Lorenz Backmanin kanssa Radio Novalla *Backman vs. Backman* -parisuhdeohjelmaa.

30. joulukuuta 2013 Niina Backman aloitti Voicella aamuradio-ohjelman *Herättäjät* NRJ:n aamupojista tutun Anssi Honkasen kanssa. Tämän jälkeen hän siirtyi juontamaan *Voicen iltapäivää*. 2016 Niina Backman aloitti *Radio Novan iltapäivässä* yhdessä Anssi Honkasen kanssa. Nykyään Niina juontaa arkisin radio Novan päivä-ohjelmaa klo 10-14 (perjantaisin 10-15). Tämän lisäksi Niina juontaa MTV kanavalla Huomenta Suomen viikonloppuja.

## Yksityiselämä
Backman on näyttelijä Helge Heralan ja tämän näyttelijävaimon Marja Korhosen pojantytär. 

Backmanilla on kolme lasta. Esikoistyttö syntyi avoliittoon Wallu Valpion kanssa maaliskuussa 2004. Nykyisen aviomiehensä, juontaja-näyttelijä Lorenz Backmanin kanssa hänellä on huhtikuussa 2008 syntynyt tytär sekä kesäkuussa 2010 syntynyt poika. Niina ja Lorenz avioituivat heinäkuussa 2011.

## Lähteet

## Aiheesta muualla
* Juontajat.fi 
*
Elric Melnibonélainen

**Elric Melnibonélainen** on kirjailija Michael Moorcockin tunnetuin romaanihenkilö ja yksi fantasiakirjallisuuden kuuluisimmista sankarihahmoista. Elric esiintyi ensimmäistä kertaa vuonna 1961 ilmestyneessä novellissa *Unelmoiva kaupunki* (julkaistu suomeksi antologiassa *Velhojen valtakunta*, 1988). Tuorein Elric-romaani, vuonna 2005 ilmestynyt *White Wolf’s Son*, jää Moorcockin mukaan viimeiseksi. 

Elricin hahmo on vahvasti symbolinen. Elric on rappeutuvan Melnibonén keisarikunnan viimeinen hallitsija, moraalisten pohdintojen, eksistentiaalisten kysymysten ja traagisten kohtaloiden vaivaama mies, sairaalloinen albiino, joka on riippuvainen maagisen *Myrskyntuoja*-miekkansa ('Stormbringer') hallitsemattomista voimista. Moorcock on kertonut saaneensa inspiraatiota Elriciin muun muassa Kalevalan Kullervo-hahmosta. 

Elric-sarjaa arvostetaan melko laajalti yhtenä fantasiakirjallisuuden kunnianhimoisimmista ja onnistuneimmista luomuksista.

## Elric-sarja

Romaaneista ja episodiromaaneiksi koostetuista novelleista koostuva Elric-sarja ei ole syntynyt lineaarisessa järjestyksessä. Sarjan päätösosa *Stormbringer* ilmestyi jo 1960-luvun lopulla. Ne osat, jotka juonellisesti muodostavat sarjan alun, Moorcock kirjoitti vasta 1970-luvulla. 1990-luvulla Moorcock alkoi kirjoittaa sarjaan lisäosia, jotka sijoittuvat juonellisesti alkuperäisen sarjan keskivaiheille.  

**Alkuperäinen Elric-sarja:**
**Elric of Melniboné* (suom. Elric Melnibonélainen, 1992)
**The Sailor on the Seas of Fate* 
**The Weird of the White Wolf*
**The Vanishing Tower*
**The Bane of the Black Sword*
**Stormbringer*

**Myöhemmät lisäosat:**
**The Fortress of the Pearl*
**The Revenge of the Rose*
**The Dreamthief´s Daughter*
**The Skrayling Tree*
**The White Wolf´s Son*
Salaiset arkistot

**Salaiset arkistot** () oli lyhytikäinen television scifi-sarja, jota Yhdysvalloissa esitti Sci Fi Channel -kanava. Sarjaa tehtiin kaikkiaan 22 jaksoa joiden ensiesitys Yhdysvalloissa oli 14. heinäkuuta 2001 - 22. maaliskuuta 2002. Salaiset Arkistot -sarja on joskus sekoitettu toiseen *scifi-sarjaan: [[Salaiset kansiot]]*.

## Aiheesta muualla
*
Gongi

**Gongi** on metallista valmistettu, ympyränmuotoinen, idiofoninen lyömäsoitin, jonka lautasmaisen rungon reuna on yleensä taitettu alaspäin. Usein gongeja soitetaan lyömällä sitä lautasen keskivaiheille huopa-, nahka- tai kumipäällysteisellä malletilla. Tällöin syntyy gongin ominaisuuksia vastaava ääni, jolla voi olla tietty tunnistettava sävelkorkeus tai joka voi olla sävelkorkeudeltaan laajaspektrinen. 

Gongilla on yleensä matala tai syvä reunus, mutta myös reunuksettomia gongeja esiintyy. Gongeja on valmistettu sekä keskikuhmulla tai ilman kuhmua. 

Ensimmäiset gongit olivat tiettävästi kiinalaisia ja ne oli valmistettu pronssista.

Sinfoniaorkesterin soittimena käytetty gongi on yleensä laakea **tam tam** (tamtam), jossa ei ole keskikuhmua eikä suurta reunusta. Useat lähteet pitävät tätä eräänä gongin tyyppinä tai eri soittimena. Sitä voidaan soittaa yhdellä tai kahdella malletilla. Lyömäkohtaa vaihtamalla voidaan muodostaa erilaisia äänikuvioita. Soittajan käyttämän malletin koko ja materiaali sekä iskun voimakkuus ja lyömäkohta vaikuttavat gongin rakenteen ohella soittimesta lähtevään ääneen.

Gongeja käytetään myös merkinannossa, etenkin nyrkkeilyssä.

File:Tam-tam P1490107 Expander (UA) (16358658285).jpg|Esimerkki orkesterikäytössä olevasta tamtamista.
Tiedosto:Chau gong.jpg|10" Chau-gongi
Tiedosto:Sahan soittoa IMG 2583 C.JPG|Gongin soittaja säesti sahansoittajaa Helsingin Taiteiden yössä 2012
Tiedosto:The Prime Minister, Shri Narendra Modi along with the President of the Republic of South Korea, Mr. Moon Jae-in visit the World Peace Gong, at the Gandhi Smriti, in New Delhi on July 09, 2018 (2).JPG| Seremoniallinen Maailmanrauhan gongi Intian New Delhissä. Gongin äärellä Intian pääministeri Modi ja Etelä-Korean presidentti Moon Jae-in.


## Lähteet

## Aiheesta muualla
*Working with Gongs #2: A Guide to Gong Types  (youtube.com)
*Working with Gongs #1: Gongs & Mallets  (youtube.com)
*Gongs - Four Types Compared: Symphonic, Chau, Wind, Javanese  (youtube.com)
*Gong Tam Tam 1  (youtube.com)
Jouko Ahola

**Jouko ”Jokke” Ahola** (s. 1. joulukuuta 1970 Hämeenlinna) on suomalainen voimamies ja näyttelijä. Hän voitti Maailman vahvin mies -kilpailun vuosina 1997 ja 1999.

Ahola on näytellyt Werner Herzogin elokuvassa *[[The Invincible – Voittamaton]]* (2001) ja Ridley Scottin ohjaamassa *[[Kingdom of Heaven – Taivas maan päällä]]* (2005). Hän näytteli myös kesällä 2007 kuvatussa Marko Mäkilaakson elokuvassa *[[War of the Dead]]*, jonka Suomen ensi-ilta oli vuonna 2012.

Vuonna 2009 Ahola esiintyi toisessa pääroolissa uruguaylaisessa elokuvassa *[[Mal día para pescar]]*, joka valittiin Uruguayn Oscar-ehdokkaaksi. Aholalla on ollut myös sivurooli History Channelin *[[Viikingit (televisiosarja)|Viikingit]]*-televisiosarjassa (2013).

Jouko Ahola näyttelee *[[Toinen mies (elokuva)|Toinen mies]]* -elokuvassa, joka sai ensi-iltansa huhtikuussa 2022.

Jouko Ahola esittää pääroolia Tony Heinon Routa elokuvassa joka julkaistiin 2024.

Routa kertoo Juhosta (Ahola) joka yllättäen vapautuu vankilasta 22 vuoden jälkeen. Samaan aikaan toisaalla Mikael (Samuli Vauramo) yrittää pelastaa perustamansa firman yrityskaappaukselta. Käsikirjoittaja-ohjaaja Tony Heinon elokuva on saanut inspiraatiota tosielämän tapahtumista. Erilaisten ihmisten ja kohtalon polkujen ajautumisesta yhteen syntyy konflikti.

Ahola palasi kilpailemaan voimanostokilpailuissa 32 vuoden tauon jälkeen lokakuussa 2025 ja teki maastavedossa sarjassaan 120M50 Suomen ennätyksen 282 kilogrammaa.

## Lähteet

## Aiheesta muualla
* Jouko Aholan kotisivut
Bafoussam

**Bafoussam** on Kamerunin läntisen provinssin pääkaupunki. Se sijaitsee Bamboutos-vuorilla. Kaupungin asukasluku on noin 239&nbsp;000 (2005). Väestö koostuu pääasiassa bamilékéistä. 

## Lähteet

## Aiheesta muualla
Garoua

**Garoua** on Kamerunin pohjoisen provinssin pääkaupunki. Se sijaitsee Benuejoen rannikolla ja siellä on tärkeä jokisatama. Kaupungin arvioitu väkiluku on noin 236&nbsp;000.

Garoua on maatalousvaltaisen alueen kaupan keskus ja kaupungissa on tekstiiliteollisuutta. Se on myös Kamerunin ensimmäisen presidentin Ahmadou Ahidjon syntymäpaikka. Tästä syystä se on kokenut positiivista kehitystä ja kaupungissa on esimerkiksi kansainvälinen lentokenttä, joka tarjoaa suoria lentoja Pariisiin Cameroon Airlinesin kautta.

Garouan lähettyvillä sijaitsee useita kansallispuistoja, joten se on suosittu turistikohde ja välietappi.

Garouan keskilämpötila vaihtelee talven 25 °C:sta maalis–huhtikuun 32 °C:seen.

## Lähteet

## Aiheesta muualla
Pointe-Noire

**Pointe-Noire** on Kongon tasavallan toiseksi suurin kaupunki ja Kouiloun maakunnan pääkaupunki. Se sijaitsee niemekkeellä Pointe-Noirenlahden ja Atlantin valtameren välissä. Kaupungin väkiluku on 715&nbsp;334 (2007).

## Yleistä
Pointe-Noire sijaitsee Angolalle kuuluvat Cabindan kaistaleen pohjoispuolella, lähellä vanhaa Luangun kaupunkia. Kaupunki sijaitsee alueella, jota asuttivat alun perin kongoihin kuuluvat vilit. Kaupunkiin on kuitenkin sittemmin muuttanut paljon väkeä muualta sekä Kongosta että ulkomailta. Kaupungin valtakieli on kituba, mutta myös kongoa ja ranskaa puhutaan laajalti.

Pointe-Noiresta lähtee 1924–1934 rakennettu rautatie Kongon pääkaupunkiin Brazzavilleen. Satama valmistui vuonna 1939. Siellä on myös kansainvälinen lentokenttä. Kaupunki on Le Havren (Ranska) ystävyyskaupunki.

## Talous
Pointe-Noire on Kongon tasavallan liike-elämän keskus, mikä suurimmaksi osaksi perustuu rannikon lähellä tapahtuvaan öljyntuotantoon. Toinen tärkeä talouden ala on kalateollisuus. Pointe-Noiressa on myös Kongon suurin satama, jonka kautta Brazzavilleen suuntautuva tavaraliikenne kulkee.

## Lähteet

## Aiheesta muualla
Vasco da Gama -silta

**Vasco da Gama -silta** () on Euroopan toiseksi pisin silta (12&nbsp;345 m). Se sijaitsee Lissabonin lähituntumassa Portugalissa ja ylittää Tajo-joen. Silta rakennettiin vuosina 1995–1998.


Kuva:Vasco da Gama Bridge 03.JPG |Vasco da Gama -silta on Euroopan toiseksi pisin.
Kuva:Ponte Vasco da Gama Portugal.jpg|Rantaraittia


## Lähteet

## Aiheesta muualla
Jon Buckland

**Jonathan Mark Buckland** (usein **Jon** tai **Jonny Buckland**, s. 11. syyskuuta 1977 Lontoo, Englanti) on brittiyhtye Coldplayn kitaristi.

Buckland syntyi Lontoossa, Englannissa. Hän asui siellä nelivuotiaaksi asti, jolloin hänen perheensä muutti Pohjois-Walesiin, Pantymwyn-nimiselle paikkakunnalle. Musiikkialalle häntä innosti isoveli, joka oli suuri My Bloody Valentine -fani. Buckland alkoi soittaa kitaraa 11-vuotiaana The Stone Rosesin innoittamana. Buckland opiskeli walesilaisessa Alun Schoolissa ja muutti myöhemmin Lontooseen opiskelemaan tähtitiedettä ja matematiikkaa University College Londonissa (UCL), jossa hän myös tutustui tuleviin yhtyetovereihinsa.

Bucklandin musiikillisia vaikuttajia ovat olleet Ride, George Harrison ja Jimi Hendrix, ja kuten esikuvansa, hänkin käyttää usein slide-soittotyyliä.

Buckland on myös vieraillut Echo & the Bunnymenin laulajan Ian McCullochin *Slideling*-soololevyllä ja esiintynyt zombielokuvassa *[[Shaun of the Dead]]* yhdessä Chris Martinin kanssa.

Nykyisin Buckland asuu Lontoossa pitkäaikaisen naisystävänsä, korusuunnittelija Chloe Lee-Evansin kanssa. Heidän ensimmäinen lapsensa, tytär, syntyi marraskuussa 2007. He avioituivat marraskuussa 2009.

## Aiheesta muualla
* Coldplayn virallinen kotisivu 
* Jonny Bucklandin Livejournal-yhteisö
* Virallinen fanisivusto
EppuPopedaNormaali

**EppuPopedaNormaali** oli loppuvuodesta 1987 toiminut Eppu Normaalin ja Popedan yhteinen kiertue ja projekti. Molempien yhtyeiden kymmenvuotista uraa juhlistanut kiertue järjestettiin 27. marraskuuta – 6. joulukuuta ja se kattoi yhteensä kymmenen esiintymistä.

EppuPopedaNormaali julkaisi myös singlen *20 vuotta sikana / Hyvä kankkunen*. Single julkaistiin 16. marraskuuta 1987, ja se oli samalla kaikkien aikojen ensimmäinen CD-formaatissa julkaistu single Suomessa, tosin single julkaistiin myös vinyylilevynä. Singlen A-puolella on Popeda-kitaristi Costello Hautamäen säveltämä ja tuottama kappale ”20 vuotta sikana”, jonka laulaa ja on sanoittanut Eppu Normaalin solisti Martti Syrjä (kokoonpano: Costello Hautamäki, Martti Syrjä, Mikko Nevalainen, Aku Syrjä ja Juha Torvinen). B-puolen ”Hyvä kankkunen” on vastaavasti Eppu Normaali -kitaristi Pantse Syrjän säveltämä ja tuottama kappale, jonka laulaa ja on sanoittanut Popedan solisti Pate Mustajärvi (kokoonpano: Pantse Syrjä, Pate Mustajärvi, Kari Holm, Jyrki Melartin ja Timo Tapaninen).

## Jäsenet
*Martti Syrjä - laulu
*Pate Mustajärvi - laulu
*Mikko Syrjä - kitara
*Juha Torvinen - kitara
*Costello Hautamäki - kitara
*Timo Tapaninen - kitara
*Mikko Nevalainen - bassokitara
*Jyrki Melartin - bassokitara
*Aku Syrjä - rummut
*Kari Holm - rummut
*Jukka Järvinen - koskettimet 
sekä 
*Vesa Hyrskykari - saksofoni
*Jarmo Lehtonen - trumpetti

## 20 vuotta sikana -kiertue
*27. marraskuuta 1987 Kajaani
*28. marraskuuta Nivala
*29. marraskuuta Vaasa
*30. marraskuuta Turku
*1. joulukuuta Tampere
*2. joulukuuta Jyväskylä
*3. joulukuuta Savonlinna
*4. joulukuuta Siilinjärvi
*5. joulukuuta Husula
*6. joulukuuta Helsinki

## Lähteet
*

### Viitteet
Pirates of the Caribbean (huvipuistolaite)

**Pirates of the Caribbean** on yksi tunnetuimmista ja suosituimmista Disneyland-, Walt Disney World -, Tokio Disneyland - ja Disneyland Paris -huvipuistojen nähtävyyksistä. Se sisältää merirosvoaiheisen veneajelun, jonka tarina esitetään Audio-Animatronic -nukkehahmoilla ja äänitehosteilla. Alkuperäinen *Pirates* avattiin Kalifornian Disneylandiin 18. syyskuuta 1967 viimeisenä laitteena, jonka suunnitteluun vuotta aikaisemmin kuollut Walt Disney oli osallistunut.

## Disneyland Paris

### Tarina

Pariisin Disneylandissa Karibian merirosvot löytyy Adventurelandista. Ulkoisesti se muistuttaa Karibian saaren linnoitusta ja jonotusalueella vierailija imeytyy täysin vaikutelmaan, että paikka todellakin on linnoitus Karibian yössä, ja että hän astelee sisään salaista sisäänkäyntiä pitkin, joka johtaa linnoituksen uumeniin. Linnoitus on rähjäinen kuin taistelun jäljiltä ikään kuin varoittaen, että kutsumattomille vieraille ei käy hyvin.

Linnan uumenista löytyy salainen laivalaituri, jota kaapparit käyttävät saaliin piiloittamiseen. Vierailija hyppää veneen kyytiin ja seikkailu Karibian yössä voi alkaa.

### Tekniikka

Teknisesti Pariisin versio on edistynein. Tarinan kertomisessa hyödynnetään erilaisia elokuvien tekemisessä käytettäviä lavaste- ja tehostekikkoja. Jo pelkästään tarinan viimeiseen näytökseen käytetään 72 erikoistehostetta. Miekkailevat merirosvot olivat senhetkisen Audio-Animatronic-tekniikan huippusaavutus.

## Elokuva

Menestynyt seikkailuelokuva *[[Pirates of the Caribbean: Mustan helmen kirous]]* pohjautuu vahvasti tähän huvipuistonähtävyyteen. Osa musiikista ja tilanteista on suoraan teemapuiston nähtävyydestä. Elokuvasta tutut hahmot on kuitenkin lisätty Disneylandin, Walt Disney Worldin ja Tokio Disneylandin nähtävyyksiin jälkikäteen. Disneyland Parisin nähtävyydessä itsessään ei esiinny elokuvan päätähtiä, mutta nähtävyyden ulkopuolella saattaa tavata imitoijan.

## Lähteet
Ouagadougoun kansainvälinen lentoasema

**Ouagadougoun kansainvälinen lentoasema**  sijaitsee Burkina Fasossa noin kolmen kilometrin päässä pääkaupungista Ouagadougousta. Vuonna 2004 lentoasemaa käytti 241 466 matkustajaa.

## Lentoyhtiöt ja kohteet
* Aigle Azur - Pariisi-Orly
* Air Algérie - Alger
* Air Burkina - Abidjan, Accra, Bamako, Bobo Dioulasso, Cotonou, Dakar, Libreville, Lomé, Niamey, Pariisi-Orly
* Air France - Niamey, Pariisi-Charles de Gaulle
* Air Mali - Bamako
* Arik Air - Bamako, Cotonou, Lagos
* ASKY Airlines - Dakar, Lomé
* Brussels Airlines - Bryssel
* Ethiopian Airlines - Abidjan, Addis Abeba
* Kenya Airways - Nairobi
* Royal Air Maroc - Casablanca, Niamey
* Sénégal Airlines - Dakar

### Rahtilentoyhtiöt
* Avient Aviation - Liège, Sharjah
* Nordic Global - Oostende

## Lähteet

## Aiheesta muualla
*Teknisiä tietoja